钦定古今图书集成/理学汇编/文学典/第086卷 > 姚登孙
## 钦定古今图书集成/理学汇编/文学典/第086卷 > 姚登孙

按《宁波府志》：“登孙，字廷礼，天性颖异，十岁知属文，与
正子伯仲皆英锐早发，人称二难。景定间，举乡贡。会
宋运将讫，遂退隐双峰别墅，穷究经史百氏，久乃犁
然有会于心。为文渊奥宏博，超绝蹊径，登古作者之
域。元既混一，用荐为国子助教。诸生辨疑质微，立馆
下者日数百人，发端问难，无不意满而退。衣冠严肃”，
步履委蛇，人称为“东南遗老。”赵郡苏天爵常取其文，
编入《国朝文类》。裔孙垌，字彦博，领天顺六年乡荐。文
思高逸，诗尤隽爽，襟韵飘洒，绰有祖风。所著有《雅庵
集》。